stanford-oval/wikipedia huggingface dataset:
Asematie (Vantaa)
Tulevaisuus

Yleiskaavassa Asematie kuuluu keskustatoimintojen alueeseen, ja Asematien ja Ratatien välissä on merkittävä liiketilavaraus. Asematie 1:n kerrostalon ja Kassantalon sekä erityisesti tyhjillään olevan Asematie 3:n liikerakennuksen on katsottu olevan Tikkurilan keskustan kehittämisen tiellä. Asematie 3:n omistaa sijoitusyhtiö, ja myös Vantaan kaupunki omistaa osan korttelista Männistönpolun puolelta.
Kassantalo ja sen viereinen kerrostalo ovat Vantaan rakennusperintökohteita, mutta kulttuurihistoriallisesta arvostaan huolimatta ne eivät ole suojeltuja. Kumpikin rakennus ja erityisesti kerrostalo ovat päässeet rapistumaan huonokuntoisiksi. Rakennukset kuuluvat samaan asunto-osakeyhtiöön, joka toivoo molempien kiinteistöjen purkamista. Vantaan kaupunginmuseo on esittänyt kumpaakin rakennusta suojeltavaksi.
Asuinkerrostalo Asematie 1 sijaitsee Kassantalon tavoin Tikkurilan ”paraatipaikalla” liikekeskus Dixin kupeessa. Sen tilalle suunnitellaan tornitaloa.
Vuonna 1956 valmistunutta Kassantaloa, jonka osoite on myös Asematie 1, on ehdotettu suojeltavaksi.
1970-luvun liikerakennus Asematie 3 on ollut pitkään tyhjillään.
Tikkurin tilalle suunnitellaan yli 20-kerroksisia tornitaloja.
Vuoden 2021 kaavamuutossuunnitelman mukaan Kassantalo säilytetään ja suojellaan, mutta purettavien kiinteistöjen Asematie 1:n ja Asematie 3:n tilalle kaavoitetaan suuria rakennusmassoja: vuoden 1956 kerrostaloa on suunniteltu korvattavaksi 22-kerroksisella tornitalolla. Siitä tulisi Vantaan korkein rakennus ohittaen vuonna 2012 valmistuneen Martintornin. Asematie 3:n tilalle suunnitellaan uutta 5–6-kerroksista asuintaloa ja sen pohjoispuolelle Männistönpolun varteen kuusikerroksista toimistorakennusta. Myös Kassantaloa vastapäätä sijaitsevan kauppakeskus Tikkurin korttelissa on käynnissä asemakaavamuutos, jossa kauppakeskus purettaisiin ja sen tilalle nousisi uusia tornitaloja. Asuntojen lisäksi kortteliin tulisi liike- ja kulttuuritiloja, yritysten toimitiloja ja kauppahalli.
Rakennuksia kadun varrella

liikerakennus Kassantalo (Asematie 1), 1956
Vantaan kaupungintalo, 1956
Galleria K, Vantaan taidemuseon ja Vantaan taiteilijaseuran yhdessä ylläpitämä taidegalleria, 1958
liikerakennus Asematie 3, 1975
Raha-asema (Asematie 2), 1979
kauppakeskus Tikkuri, 1984
Tikkurilan kirkko, 2021
Lisäksi kadun läntisessä päässä osoitteessa Asematie 9 sijaitsee Lauri Lairalan aukio ja sen keskellä vuonna 1976 valmistunut Ajan henki -veistos.
Rakennuksia kadun varrella > Purettuja rakennuksia

rukoushuone Betania
Elannon liikerakennus
liikerakennus Miljoonatalo, 1927–1982
As. Oy Leppäpuisto eli Kenkäaseman talo, 1957–2011
Tikkurilan vanha kirkko, 1956–2018
Aiheesta muualla

Kuvia tai muita tiedostoja aiheesta Asematie (Vantaa) Wikimedia Commonsissa
Asematie kuvattuna kunnantalon katolta aseman suuntaan vuonna 1957. Vasemmassa reunassa As. Oy Leppäpuisto eli Kenkäaseman talo, oikeassa reunassa pieni rukoushuone.
Katu aseman suuntaan 1970-luvulla. Etualalla vuonna 1837 valmistunut Miljoonatalo, joka purettiin kauppakeskus Tikkurin tieltä vuonna 1982.
Tikkurilan uusi tori valmistui kaupungintalon viereen syksyllä 2014 ja korvasi katuyhteyden kirjaston suuntaan.
Uuden kirkon kortteli korvasi vuoden 1956 kirkon ja muutti kadun matalaa mittakaavaa.
Vuoden 2023 lopussa Asematie muuttui kävelykaduksi Tikkuraitin ja Vehkapolun välillä.
Kassan kortteliin on jäänyt matalia rakennuksia ja rakentamatonta tilaa. Sisäpihan männyt ja lehtipuut muistuttavat vuonna 2010 kaadetusta Männistönpuistosta. Taustalla toimisto- ja liikekeskus Dixi, johon aiotaan rakentaa jalankulkusilta Männistönpolulta Ratatien yli.
Vasemmalla kauppakeskus Tikkuri ja oikealla pankki- ja toimistokäyttöön rakennettu Raha-asema eli Asematie 2.
Laila Pullisen Ajan henki – aineen vanki -pronssiveistos vuodelta 1976.
Belgianranska

Belgian virallisten kielten alueellinen sijoittuminen; ranskankieliset alueet punaisella
Belgianranska (ransk. français de Belgique) on nimitys Belgiassa puhuttavalle ranskan kielen muodolle.
Eroja standardiranskaan on mm. ääntämisen tasolla. Esimerkiksi äänteiden [ɥ] ja [w] välillä ei ole eroa Belgiassa.
| Belgianranska | Standardiranska | Suomeksi |
| --- | --- | --- |
| un pain français | une baguette | patonki |
| une couque au chocolat | un pain au chocolat | suklaaleipä |
| un pistolet | un petit pain | sämpylä |
| un bic | un stylo | kynä |
| un kot | un logement étudiant | opiskelija-asunto |
| un GSM | un téléphone portable | kännykkä |
| fort | très | todella; erittäin |
| dracher | pleuvoir très fort | sataa rankasti |
Toisin kuin ranskalaiset, belgialaiset käyttävät usein anglismeja puhumassaan ranskassa.
Lähde:
Luzoninsinimonarkki

| Luzoninsinimonarkki> Uhanalaisuusluokitus |
| --- | --- |
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Monarkit Monarchidae
Suku::  Sinimonarkit Hypothymis
Laji::  helenae
Kaksiosainen nimi
 Hypothymis helenae  (Steere, 1890) 
Katso myös
   Luzoninsinimonarkki Wikispeciesissä  
Infobox OKNimi-testi OKIUCN-testi OK: 
Luzoninsinimonarkki (Hypothymis helenae) on monarkkien heimoon kuuluva varpuslintu.
Levinneisyys

Luzoninsinimonarkkia tavataan Filippiineillä. Lajia on kuvattu harvinaiseksi ja se on vähenemässä elinympäristöjen tuhoutumisen takia. Se on luokiteltu silmälläpidettäväksi.
Belgica

Belgica tai Bélgica voi tarkoittaa ainakin seuraavia asioita:
Gallia Belgica, Rooman valtakunnan provinssi
Belgican retkikunta, ensimmäinen Etelämantereella talvehtinut retkikunta
Belgica, Adrien De Gerlachen retkikunnan tutkimusalus
Belgica, linnoitus Indonesiassa
Belgica, hyönteissuku
Belgican jäätikkö Etelämantereella
Bélgica Adela, poliittinen aktivisti Dominikaanisessa tasavallassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Belgica”, voi hakea sivunnimihaulla, laajalla sivunnimihaulla tai tekstihaulla.
Luettelo kristillisistä yhteisöistä Suomessa

Tämä on luettelo rekisteröityneistä ja ei rekisteröityneistä kristillistä yhteisöistä Suomessa.
Suomessa on vuoden 1922 uskonnonvapauslain jälkeen on ollut mahdollista rekisteröityä julkisesti uskonnolliseksi yhdyskunnaksi. Rekisteröityneiden yhdyskuntien rinnalla on vaikuttanut myös laajoja, mutta epävirallisia ryhmiä kuten Pohjanmaan mystikot ja vasulaiset.
Suomen evankelis-luterilaisen kirkon ja Suomen ekumeenisen neuvoston kanta kristillisinä pidetyistä yhteisöistä:
| --- | --- |
 Suomen evankelis-luterilainen kirkko  Suomen ortodoksinen kirkko  Finlands Svenska Adventkyrka  Finlands svenska baptistsamfund  Finlands svenska metodistkyrka  Missionskyrkan i Finland  Katolinen kirkko Suomessa  Kristillisten Tekojen kirkko  Luterilainen Sanan Yhdyskunta  Ortodoksinen Pyhän Nikolauksen seurakunta :  Suomen Adventtikirkko  Suomen Anglikaaninen kirkko  Suomen helluntaiherätys  Suomen Baptistikirkko  Suomen Metodistikirkko  Suomen Tunnustuksellinen Luterilainen Kirkko  Suomen evankelisluterilainen seurakuntaliitto  Suomen Vapaakirkko  Ortodoksinen Pokrovan seurakunta 
Luettelossa Suomen rekisteröidyistä uskonnollisista yhdyskunnista on useampia yhteisöjä, jotka itse katsovat kuuluvansa kristikunnan piiriin. Myös ulkopuolella rekisteröityneiden yhdyskuntien vaikuttaa Suomessa joukko uskonnollisia liikkeitä, joiden intresseihin ei ole toistaiseksi kuulunut koon tai muiden seikkojen takia rekisteröityä Suomen lain tarkoittamaksi uskonnolliseksi yhdyskunnaksi, mutta samoin katsovat kuuluvansa kristikunnan piiriin.
Aiheesta muualla

Evankelis-luterilaisen kirkon tutkimuskeskuksen sivu: Yhteisöt uskontoperinteen mukaan (Arkistoitu – Internet Archive)
SEN:Mikä kirkko on kristillinen?
Luzoninsalmi

| Luzoninsalmi |
| --- | --- |
 Luzoninsalmen merikartta
Valtio:  Taiwan ja Filippiinit
Merialue:  Tyynimeri, Etelä-Kiinan meren Filippiiniemeren välissä
Pituus:  360 km
Keskisyvyys:  1 400 m
Luzoninsalmi on salmi Taiwanin ja Filippiinien Luzonin saaren välissä. Se yhdistää Etelä-Kiinan meren Filippiinienmereen. Salmi on noin 360 kilometriä leveä, ja sen keskisyvyys on 1 400 metriä.
Salmessa on useita saaria, ja sen eteläosissa on Batanes- ja Babuyansaaret. Saaret jakavat salmen useaan kanaaliin, joista merkittävimmät ovat Babuyanin kanaali, Balintangin kanaali ja Bashin kanaali.
Koska Luzoninsalmi yhdistää Etelä-Kiinan meren Tyynenmeren länsiosiin, se on merkittävä laivaväylä. Lisäksi sitä pitkin kulkee tietoliikennekaapeleita, jotka yhdistävät Japania, Etelä-Koreaa ja Kaakkois-Aasiaa.
Aiheesta muualla

Kuvia tai muita tiedostoja aiheesta Luzoninsalmi Wikimedia Commonsissa
Bandoneón

Bandoneón

Hohner-bandoneon
Bandoneón (alun perin bandonion) on harmonikansukuinen soitin, joka on tullut tunnetuksi tärkeimpänä soittimena argentiinalaisessa tangossa. Soitin on kotoisin Saksasta, mutta se kulkeutui siirtolaisten mukana 1800-luvun lopulla Etelä-Amerikkaan, jossa se otettiin pian käyttöön argentiinalaisessa tangossa. Alkuperäinen bandoneón on vaihtoääninen, eli kun paljetta vedetään tai työnnetään, samasta näppäimestä tulee eri sävel. Tunnetuimpia bandonéonisteja ovat mm. Ástor Piazzolla, Luis di Matteo ja Juan José Mosalini.
Bandoneón on kotiutunut myös suomalaiseen tangoon ja esimerkiksi Jarmo Tinkalan ja Petri Ikkelän soittoa on kuultu vuosittain Seinäjoen Tangomarkkinoilla. Suomessa argentiinalaista tango nuevoa soittaa mm. jyväskyläläinen Quinteto ¡Otra Vez! (Otra Vez tarkoittaa suomeksi "vielä kerran") bandoneónistinaan Henrik Sandås.
Suomessa bandoneónia on tehnyt tunnetuksi myös Mika Väyrynen, joka soitti myös lukuisia Ástor Piazzollan kappaleita kansainvälistä suosiota saavuttaneen yhtyeensä Tango for Fourin kanssa.
Beornwulf

Beornwulf (k. 826) oli Mercian kuningas  800-luvun alussa. William Malmesburylaisen mukaan Beornwulf karkotti kuningas Ceolwulf I:n ja anasti kruunun. Myös Ingulphin kronikan mukaan Beornwulf oli vallananastaja. Roger Wendoverilaisen mukaan Wessexin kuningas Egbert löi Beornwulfin taistelussa 825, mikä merkitsi Mercian valta-aseman heikkenemistä. William Malmesburylaisen mukaan Beornwulf sai surmansa seuraavana vuonna taistelussa kapinaan nousseita Itä-Anglian joukkoja vastaan.
Beowulf (täsmennyssivu)

Beowulf voi tarkoittaa ainakin seuraavia:
Beowulf, muinaisenglantilainen eeppinen runoelma
Beowulf, Graham Bakerin ohjaama tieteisfantasiaelokuva vuodelta 1999
Beowulf & Grendel, Sturla Gunnarssonin ohjaama elokuva vuodelta 2005
Beowulf, Robert Zemeckisin ohjaama animaatioelokuva vuodelta 2007
Operaatio Beowulf, Saksan suunnittelema sotilasoperaatio toisessa maailmansodassa
Beowulf-klusteri, eräs klusterityyppi tietotekniikassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Beowulf”, voi hakea sivunnimihaulla, laajalla sivunnimihaulla tai tekstihaulla.
Maher Meshaal

Musiikkinäytteet
Ääninäyte kappaleesta "Saleel al-Sawarim".
Äänitiedostojen kuunteluohjeet
Maher Meshaal, joka tunnetaan myös nimellä Abu Hajar al-Hadrami, oli saudiarabialainen Isis-järjestöön kuulunut laulaja ja lauluntekijä. Meshaalin säveltämää musiikkia käytettiin usein järjestön julkaisemilla videoilla taisteluista ja teloituksista.
Saudi Gazette lehden mukaan Meshaal oli ennen liittymistään Isis-järjestöön huhtikuussa 2013 työskennellyt laulajana ja imaamina saudiarabialaisessa moskeijassa maan pääkaupunki Riadissa. Järjestön kannattajien Twitter-tilien mukaan hän kuoli Yhdysvaltojen tekemässä ilma-iskussa Syyrian Hasakassa. Toisten tietojen mukaan iskut tapahtuivat Deir ez-Zorin kaupungissa.
Meshaalin luomiin jihadistisiin kappaleisiin kuului esimerkiksi Saleel al-Sawarem tai Saleel al-Sawarim. Kappaleet tehtiin yksinomaan laulamalla, eikä niissä käytetty soittimia. Soittimien uskotaan olevan islamin mukaan haram eli kiellettyjä. Tyyliä kutsutaan nimellä nashid. Laulajan ääntä on muunnettu digitaalisesti siten, että kappaleeseen on saatu aikaan kuoromainen vaikutelma. Isis-järjestön nashidien julkaisija on vuonna 2013 perustettu Ajnad Media Foundation.
Maantiepyöräilyn maailmanmestaruuskilpailut 2018

Miesten maantieajon reitti.
Maantiepyöräilyn maailmanmestaruuskilpailut 2018 järjestettiin Innsbruckissa Itävallassa 23.–30. syyskuuta 2018. Kilpailujen ohjelmassa olivat joukkueaika-ajo naisille ja miehille sekä henkilökohtainen aika-ajo ja maantieajo naisille, miehille, alle 23-vuotiaille miehille sekä nais- ja miesjunioreille.
Mitalistit

Lähde: Pro Cycling Stats
Mitalistit > Aikuiset

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |

| Naisten maantieajo |  Anna van der Breggen | 4.11.04 |  Amanda Spratt | + 3.42 |  Tatiana Guderzo | + 5.26 |
| Naisten aika-ajo |  Annemiek van Vleuten | 34.25,36 |  Anna van der Breggen | + 28,99 |  Ellen van Dijk | + 1.25,19 |
| Naisten joukkueaika-ajo |  Canyon–SRAM   Alena Amialiusik  Alice Barnes  Hannah Barnes  Elena Cecchini  Lisa Klein  Trixi Worrack | 1.01.46,60 |  Boels-Dolmans   Chantal Blaak  Karol-Ann Canuel  Amalie Dideriksen  Christine Majerus  Amy Pieters  Anna van der Breggen | +21,90 |  Team Sunweb   Lucinda Brand  Leah Kirchmann  Liane Lippert  Pernille Mathiesen  Coryn Rivera  Ellen van Dijk | +28,67 |
| Miesten maantieajo |  Alejandro Valverde | 6.46.41 |  Romain Bardet | sama aika |  Michael Woods | sama aika |
| Miesten aika-ajo |  Rohan Dennis | 1.03.02,57 |  Tom Dumoulin | + 1.21,09 |  Victor Campenaerts | + 1.21,62 |
| Miesten joukkueaika-ajo |  Quick Step-Floors   Kasper Asgreen  Laurens De Plus  Bob Jungels  Yves Lampaert  Maximilian Schachmann  Niki Terpstra | 1.07.25,94 |  Team Sunweb   Tom Dumoulin  Chad Haga  Wilco Kelderman  Søren Kragh Andersen  Michael Matthews  Sam Oomen | +18,46 |  BMC Racing Team   Patrick Bevin  Damiano Caruso  Rohan Dennis  Stefan Küng  Greg Van Avermaet  Tejay van Garderen | +19,55 |
Mitalistit > Alle 23-v. miesten kilpailut

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |

| Maantieajo |  Marc Hirschi | 4.24.05 |  Bjorg Lambrecht | + 0.15 |  Jaakko Hänninen | + 0.15 |
| Aika-ajo |  Mikkel Bjerg | 32.31,05 |  Brent Van Moer | + 33,47 |  Mathias Norsgaard | + 38,30 |
Mitalistit > Juniorit

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |

| Naisjunioreiden maantieajo |  Laura Stigger | 1.56.26 |  Marie le Net | sama aika |  Simone Boilard | sama aika |
| Naisjunioreiden aika-ajo |  Rozemarijn Ammerlaan | 27.02,95 |  Camilla Alessio | + 6,80 |  Elynor Bäckstedt | + 17,94 |
| Miesjunioreiden maantieajo |  Remco Evenepoel | 3.03.49 |  Marius Mayrhofer | + 1.25 |  Alessandro Fancellu | + 1.38 |
| Miesjunioreiden aika-ajo |  Remco Evenepoel | 33.15,24 |  Lucas Plapp | + 1.23,66 |  Andrea Piccolo | + 1.37,62 |
Aiheesta muualla

Kuvia tai muita tiedostoja aiheesta Maantiepyöräilyn maailmanmestaruuskilpailut 2018 Wikimedia Commonsissa
Beorn

Beorn on J. R. R. Tolkienin kirjassa Hobitti eli sinne ja takaisin esiintyvä henkilöhahmo. Hän on ihminen, joka voi muuttua suureksi karhuksi. Beorn elää kesyjen hevostensa kanssa puisessa talossa Sumuvuorten ja Synkmetsän välissä.
Beorn vastaanottaa Bilbon, Gandalfin ja kolmetoista kääpiötä luokseen ja auttaa heitä. Viiden armeijan taistelussa Beorn pelastaa Thorinin örkeiltä ja tappaa heidän johtajansa Bolgin. Myöhemmin hänestä tulee Anduinin laakson ihmisten päällikkö, ja hänen mukaansa tuota kansaa kutsutaan beorningeiksi.
Hobitti-elokuvatrilogiassa Beornia näyttelee Mikael Persbrandt.
Beornred

Beornred oli Mercian kuningas lyhyen aikaa vuonna 757. Beornred nousi valtaistuimelle murhattuaan edeltäjänsä Ethelbaldin. Anglosaksien kronikan mukaan Offa syrjäytti Beornredin vain vajaan vuoden sisällä tämän valtaannoususta.
Luettelo Yhdistyneen kuningaskunnan pääministereistä

Tämä on luettelo Yhdistyneen kuningas­kunnan pää­ministereistä. Nimitys on ollut käytössä 1700-luvun alku­puolelta Robert Walpolesta lähtien. Hänen roolinsa oli kuitenkin primus inter pares eli toimia ensimmäisenä vertaistensa joukossa ja pyrkiä sujuvaan yhteis­toimintaan. Luettelossa on mainittu monarkit, jonka alaisena pää­ministerit ovat toimineet.
Ašantit

Ašantit on Ghanan pohjoisosissa elävä  etninen ryhmä. Monet ašantit puhuvat nigeriläis-kongolaisiin kieliin kuuluvan akanin kielen murretta. 
Ašanti oli aiemmin itsenäinen kuningaskuntansa, joka kukoisti 1700-luvulla.  Nykyisin kansan kanta-asumisalue on  Ghanan Ashantin hallintoalue. Monet heistä ovat maanviljelijöitä, ja kasvattavat kaakaota myyntiin ja jamssia ja vihanneksia omaan kulutukseen.
Perhe

Avioliitto on tärkeä asia asantien elämässä. Moniavioisuus hyväksytään, ja se on miesten tapa osoittaa varakkuuttaan ja anteliaisuuttaan. Naiset eivät perinteisesti mene naimisiin ilman vanhempiensa suostumusta, ja jotkut eivät edes tapaa tulevaa aviomiestään ennen häitä.
Myös suvun merkitys on suuri. Köyhät sukulaiset turvautuvat  varakkaampien apuun esimerkiksi selvitäkseen koulu- ja sairaskuluista.  Ašantien sukulaiskäsitys on matrilineaarinen: lapset kuuluvat äitinsä klaaniin ja enon merkitys poiken kasvatuksessa on suuri.
Yhteiskunta

Ašantit kunnioittavat omaa itsenäisen valtion ajoilta periytyvää kruununperimysjärjestystään ja ylimystöään virallisen valtionjohdon rinnalla seremoniallisina johtajina. Kuningas Otumfuo Osei Tutu II nousi valtaistuimelle vuonna 1999.
Yhteiskunnan rakenteen pohjana on seitsemän tai kahdeksan sukuryhmää eli abusuaa. Jokainen asanti kuuluu johonkin abusuaan, joka määräytyy äidinpuoleisen sukulinjan kautta. Saman abusuan jäsenet ovat sukulaisia eivätkä saa mennä keskenään naimisiin. Abusua-järjestelmän ohella on klaanijärjestelmä. Suvut liittyvät klaaneiksi, joilla on yksi tunnustettu päällikkö. Klaanin sisäiset aviolliitot ovat sallittuja.
Abasuat ovat Oyoko, Bretuo, Agona, Asona, Asenie, Aduana, Ekuona ja Asakyiri. Jokaisella abasualla on tunnuseläin, ja heitä tervehditään erityisellä puhuttelusanalla. Eri abasuoille on myös määritelty eläimiä ja kasveja, joita ne eivät saa vahingoittaa.
Arkkitehtuuri

Perinteinen rakennustapa muodostuu neliömäisen sisäpihan ympärille rakennetusta neljästä talosta. Talojen kantava rakenne on puuta, jonka päälle muurataan savea. Rakennuksien korkeutta lisää korkea olkikatto. Seinät maalataan yleensä valkoiseksi. Rakennuksen sisäpihan puoleisia seiniä peittävät korkokuviot, jotka voivat olla ornamenttejä tai eläinaiheita.  Kuva-aiheilla on symbolisia merkityksiä.
Useimmat Asanti-kuningaskunnan aikaiset rakennukset ovat tuhoutuneet joko taisteluissa eurooppalaisa vastaan tai luonnon voimien kourissa. Jäljellä olevat vanhat talot sijaitsevat Kumasia ympäröivissä kylissä. Ne ovat jonkun merkittävän jumalan pyhäkköjä. Ghanan museovirasto on suojellut niistä kymmenen.
Ašantien perinteiset savirakennukset nimettiin Unescon maailmanperintökohteeksi vuonna 1980.
Käsityöt

Ašantien valmistamista perinteisistä käsitöistä omaleimaismpia ovat kente-kankaat, puuveistokset, puhuvat rummut ja erityiset jakkarat.
Kente-kangas kootaan kutomalla yksinkertaisissa kangaspuissa noin 10 cm leveitä suikaleita, jotka ommellaan kankaiksi. Materiaalin valmistus on työlästä ja vaatii erityisiä taitoja, joten se on alkujaan varattu lähinnä kuninkaallisten käyttöön ja muihin erikoistarkoituksiin. Perinteisillä kuvioilla on symbolisia merkityksiä: tyylitelty kanaemo kertoo vanhempien hoivasta, kullan kimallusta esittävä kuvio symboloi varakkuutta.
Aiheesta muualla

Kuvia tai muita tiedostoja aiheesta Ashantit Wikimedia Commonsissa
Ashanti.com
Kenten kutoja työssään
Bandura

Bandura
Bandura eli kobza on luuttusoittimiin kuuluva kansansoitin. Sen runko on puinen ja soikea, ja kaula on ohut. Soittimessa on neljästä kahdeksaan bassokieltä, jotka on sidottu tallaan ja nuppiin, sekä vähintään 30 kromaattisesti viritettyä kieltä kaikukannen päällä. Sitä on käytetty lähinnä säestyssoittimena. Banduraa pidetään Ukrainan kansallissoittimena.
Televisio-ohjelma

Yleisradio TV1:n Viihdetoimitus tuotti 1981 bandurasta musiikkipitoisen dokumentin Bandura - Ukrainan laulava puu. Ohjelma kuvattiin Ukrainassa.[lähde? ]
Mahendraparvata

Mahendraparvata (Suuren Indran vuori) oli keskiaikaisen Khmerien valtakunnan aikainen kaupunki Kambodžassa.
Kaupunki sijaitsi nykyisessä Siĕm Réabin provinssissa Phnom Kulen-vuorten rinteillä noin 45 kilometriä pohjoiseen Siĕm Réabista. 
Siem Reapin jonka lähellä on Angkor Watin temppeli. Kaupunki rakennettiin 802 jaa., noin 350 vuotta ennen Angkor Watia. Se oli yksi kolmesta suuren soturikuninkaan Jayavarman II:n pääkaupungeista. Mahendraparvata oli khmerien imperiumin perustajakaupunki.
Löytäminen

Kaupungin olemassaolosta oli kerrottu vanhoissa kirjoituksissa, mutta sen tarkkaa sijaintia ei tunnettu. Se löytyi vuonna 2013 helikopterista käsin laserilla toimivan Lidar-kaukokartoituslaitteen avulla. Paikan päälle oli vaikea kulkea muun muassa soiden ja maamiinojen takia. Tutkijat löysivät ensimmäisellä maaretkellä kuusi temppeliä. Kaupunki on säästynyt ryöstelyiltä. Ei ole vielä varmaa, onko löydetty kaupunki Mahendraparvata.
Bentsyylibutyylibarbitaali

| --- | --- |

Bentsyylibutyylibarbitaali
Systemaattinen (IUPAC) nimi
5-bentsyyli-5-butyyli-1,3-diatsinaani-2,4,6-trioni
Tunnisteet
CAS-numero: 66941-94-4
ATC-koodi:  ?
PubChem CID: 48575
Kemialliset tiedot
Kaava: C15H18N2O3 
Moolimassa: 274,314 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Bentsyylibutyylibarbitaali on barbituraattijohdannainen, jota ei ole koskaan tuotu lääkemarkkinoille.
Japanin poliisi löysi vuonna 2000 bentsyylibutyylibarbitaalia epäilyttävän henkilön pidätyksen yhteydessä. Kemiallisen analyysin päätelmä oli että aine on aiemmin tuntematon barbituraattimuuntohuume. Barbituraattijohdannaiset ovat muuntohuumeina harvinaisia.
Käännös suomeksi
Baltimore/Washington International Thurgood Marshall Airport

Baltimore/Washington International Thurgood Marshall Airport (aikaisemmin Friendship International Airport ja Baltimore/Washington International Airport; IATA: BWI, ICAO: KBWI, FAA LID: BWI) on Yhdysvaltain Marylandissa sijaitseva julkinen lentoasema. Lentoaseman läpi kulki vuonna 2016 yli 25 miljoonaa matkustajaa, mikä tekee siitä Marylandin vilkkaimman lentoaseman. Asema sijaitsee 14 kilometrin päässä Baltimoresta ja 51 kilometrin päässä Washington DC:sta.
Lentoasemalla on kolme kiitotietä: 10/28 (noin 3 200 metriä pitkä), 15L/33R (1 520 metriä) ja 15R/33L (2 900 metriä).